Калин Вълов
Ти и утре пак ела при мен…

chitanka.info

Ти и утре пак ела при мен

така случайно, без да съм те канил.

Добре дошла си всеки Божи ден.

Заповядай! Влез! Не се смущавай!

— Добър ден, приятелю добри ми. Добре заварил!

Да поседна тук до тебе? Може ли?

Ръката ти да стисна силно в моята —

с тези думи все тъй ми отговаряй.

Заповядай! Седни! Не се стеснявай!

Ръката ми вземи, стисни я силно в твоята.

С другата ме прегърни и моля те,

устните ми с твоите доближи.

Целувай ме, не се смущавай,

така случайно, без да съм те канил.

Ти дошла си ми тази нощ на гости.

Добре дошла си и отново заповядай!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.